钦定古今图书集成/明伦汇编/官常典/第751卷 > 欧阳燧
## 钦定古今图书集成/明伦汇编/官常典/第751卷 > 欧阳燧

按《潜江县志》：“燧，字岣嵝，少负奇才，博通经史。以崇祯
间岁荐，任黄州司训，升盱眙令。莅任廉明，有神奸，江
胥啖以暮金，燧却之，密闻于直指，置胥大法，远迩欢
呼。八角山群盗负嵎，屡拒官兵，燧计获巨魁，谕以法
令，且给与俸钱，令买耕具，归农乐业。群盗感泣，立为
解散。后以病乞归。癸未正月，流贼破荆郢，分兵击潜”，
众溃走。贼兵追至拖市，燧被执。贼知为绅，欲降之。燧
曰：“孤城难守，故随众至此，岂能复俛首尔贼求生耶？”
呼其妻廖氏曰：“毌他往。”廖氏拾砖击贼首，赴水死，燧
亦遇害。